বর্ধমান স্টেশনে হুড়োহুড়িতে পদপিষ্ট ৭, একজনের চোট গুরুতর

ওয়েবডেস্ক:  তামিলনাড়ুর কারুরের স্মৃতি ফিরে এল বর্ধমানে। রবিবাসরীয় সন্ধ্যায় বর্ধমান রেল স্টেশনে (Burdwan Station Stampede) বড়সড় দুর্ঘটনা (Accident)। এখনও পর্যন্ত পাওয়া খবর অনুযায়ী প্রায় সাত জন যাত্রী পদপিষ্ট হয়ে আহত হয়েছেন। স্টেশনে যাত্রীদের ভিড় বেশি থাকায় হুড়োহুড়িতে এই দুর্ঘটনা বলে খবর। আহতদের তড়িঘড়ি উদ্ধার করে বর্ধমান মেডিক্যাল কলেজে (Burdwan Medical Collage) ভর্তি করা হয়েছে। সকলেই চিকিৎসাধীন।

জানা গেছে, দুটি ট্রেনের ঢোকার ঘোষণা শুনেই যাত্রীদের মধ্যে হুড়োহুড়ি পড়ে যায়। সিঁড়ি দিয়ে তাড়াতাড়ি নামতে গিয়ে পা পিছলে অন্য যাত্রীদের উপর পড়ে যান এক মহিলা। তার পরেই আরও কয়েকজন পড়ে যান। বর্ধমান স্টেশনে চার ও পাঁচ নম্বর প্ল্যাটফর্মে দুর্ঘটনাটি ঘটে। আহত সাত জনের মধ্যে একজনের আঘাত গুরুতর। যাত্রীদের একাংশের দাবি, হাওড়া মেন লাইনের লোকাল ট্রেন ও হলদিবাড়ি এক্সপ্রেস একসঙ্গে স্টেশনে ঢোকে। দেরি করে ঘোষণার জন্যই হুড়োহুড়ি হয়।

আরও পড়ুন-  আগাম জামিন বাতিলের মামলা রাজীব কুমারের, কী বললেন বিকাশরঞ্জন ভট্টাচার্য

অপর দিকে রেলের দাবি, রেলের দাবি, সিসি ক্যামেরায় দেখা গিয়েছে এক যাত্রী পড়ে যাওয়াতেই দুর্ঘটনাটি ঘটে। প্রায় সাতজনের মতো আহত হয়েছে।

ঘটনা ঘিরে ব্যাপক আতঙ্ক ছড়িয়েছেন বর্ধমান স্টেশনে। এই দুর্ঘটনার জেরে ট্রেন চলাচল ব্যাহত হয়েছে।

দেখুন আরও খবর-